Роберт Шилер

**Роберт Ј. Шилер** (англиски: *Robert J. Shiller*) – американски економист, добитник на Нобеловата награда во 2013 година.

## Образование и кариера
Шилер дипломирал во 1967 година, на Универзитетот на Мичиген (*University of Michigan*), во 1968 година магистрирал на Масачусетскиот институт за технологија (М.И.Т.) (*Massachusetts Institute of Technology*, *M.I.T.*), каде докторирал во 1972 година. Во периодот 1972-1974 работел како доцент на Универзитетот на Минесота (*University of Minnesota*), а учебната 1974-1975 ја поминал како гостин-професор на Националното биро за економски истражувања (НБЕР) (*National Bureau of Economic Research, NBER*) и во М.И.Т. Од 1975 до 1980 година работел како вонреден професор на Универзитетот на Пенсилванија (*University of Pennsylvania*), а во учебната 1980-1981 повторно бил гостин на НБЕР и на Универзитетот Харвард (*Harvard University*). Во учебната 1981-1982 бил гостин-професор на М.И.Т., а од 1982 година работел како професор на Универзитетот Јеил (*Yale University*).

## Поважни публикации
Шилер е автор на поголем број трудови во врвните економски списанија, од кои позначајни се:
* “A distributed lag estimator derived from smoothness priors”, *Econometrica* (1973)
* “Do stock prices move too much to be justified by the subsequent changes in dividends?”, *American Economic Review* (1981)
* “The determinants of variability of stock market prices” (заедно со S. Grossman), *American Economic Review* (1981)
* “Cointegration and tests of present value models” (заедно со J. Cambell), *Journal of Political Economy* (1987)
* “The efficiency of the market for single family homes” (заедно со K. Case), *American Economic Review* (1989)
* “Comparing information in forecasts from econometric models” (заедно со R. Fair), *American Economic Review* (1990)
* “Popular attitudes towards free markets: The Soviet Union and the United States compared” (заедно со M. Boycko и со V. Korobov), *American Economic Review* (1991)
* “World income components: Managing and exploiting risk sharing opportunities” (заедно со S. Athanasoulis), *American Economic Review* (2001)

Исто така, Шилер е автор и на неколку книги:
* *Market volatility*, MIT Press (1989)
* *Macro markets: Creating institutions for managing society’s largest economic risks*, Oxford (1993)
* *The new financial order: Risk in the 21st century*, Princeton (2003)
* *Animal spirits* (заедно со G. Akerlof), Princeton (2009)
* *Finance and the good society*, Princeton (2012)

## Награди и признанија
Покрај професорската дејност, Шилер извршувал и повеќе други функции: во 2005 година бил избран за потпретседател на Американското економско здружение (*American Economic Association*); од 1979 година е истражувач на НБЕР; од 1990 до 2004 година бил член на советодавниот панел при Федералната резервна банка на Њујорк (*Federal Reserve Bank of New York*); во 1991 година бил еден од основачите на фирмата „Кејс Шилер Вајс“ (*Case Shiller Weiss, Inc.*); во 1994 година бил избран за член на Американската академија на уметностите и науките (*American Academy of Arts and Sciences*); во 20013 година бил избран за член на Американското филозофско друштво (*American Philosophical Society*); во 2003 станал колумнист на „Project Syndicate“; во 2006 година станал член на Американското финансиско здружение (American Finance Association); во 2009 година ја добил наградата на „Дојче банк“ за финансиска економија; во 2007 година станал колумнист на „Њујорк тајмс“; во 2012 година ја добил наградата на Чикашката стокова берза (*Chicago Mercantile Exchange*) и Истражувачкиот институт за математички науки (*Mathematical Sciences Research Institute*); најпосле, во 2013 година ја добил Нобеловата награда за економија, заедно со Јуџин Фама и  Ларс Хансен.

## Наводи

Категорија:Американски економисти
Категорија:Нобелова награда за економија
Категорија:Американски нобеловци
Категорија:Добитници на Нобеловата награда за економија
Категорија:Апсолвенти на Масачусетскиот технолошки институт
Категорија:Членови на Американската академија на уметностите и науките
Категорија:Живи луѓе
Категорија:Членови на Американското филозофско друштво
Категорија:Родени во 1946 година